Թոլոս (Աթենք)

Թոլոս (, «գմբեթ»), Հին Աթենքի ամենակարևոր հասարակական շենքերից մեկը։ Գմբեթաձև շինություն՝ 18,32 մետր տրամագծով։

Շինությունը կառուցվել է տրավերտինից՝  մ․թ․ա․ 470 թվականին ագորայի արևմտյան մասում և ներսում ունեցել է վեց սյուն․ երեքը՝ արևելքում, երեքը՝ արևմուտքում՝ առաստաղը պահելու համար։ Կլիսթենեսի բարեփոխումից հետո` մ․թ․ա․ 508-507 թվականներին, Թոլոսում խորհրդի էին նստում 50 պրիտան (բուլե, հիսունի խորհուրդ)։

Խորհրդի անդամներն ընտրվում էին վիճակահանությամբ բուլլեի թվից, նախագահում էին բուլեում և էկլեսիայում (ժողովրդական ժողով) 35 կամ 36 օրում։ Այսպիսով, տասը ֆիլից յուրաքանչյուրը տարվա ընթացքում   հերթականությամբ նախագահում էր խորհրդում։ Էպիստատը՝ պրիտանների ղեկավարը, մեկ օրվա ընթացքում վիճակահանությամբ ընտրվում էր պրիտաններից։

Թոլոսում պետության հաշվին էին ճաշում պրիտանները, պետական գրագիրները Պանաֆինեի (կրոնական-քաղաքական տոն) նախապատրաստման ժամանակ, արժանավոր քաղաքացիները և արտասահմանյան դեսպանները։ Պրիտանների երրորդ մասը՝ մոտ տասնյոթը, գիշերն անցկացնում էր Թոլոսում անսպասելի իրադարձությունների ժամանակ։

Թոլոսում էին պահվում չափ ու կշռի ստուգանմուշները։ Այն կառուցվել է ագորայի հասարակական շենքերի մեջ մ․թ․ա․ VI դարում և լքվել է 400 թվականին։

Ծանոթագրություններ 

Հունաստանի հնագիտական վայրեր
Հին Աթենք